
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS ILGALAIKIO MATERIALIOJO TURTO PERDAVIMO VALDYTI IR NAUDOTIS PANAUDOS PAGRINDAIS IR SUTIKIMO REGISTRUOTI BUVEINĖS ADRESĄ KALNIŠKIŲ BENDRUOMENĖS CENTRUI „KALNIŠKIAI“

2026 m. spalio 20 d. Nr. T1-277
Kretinga

[bookmark: _Hlk69303080]Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalimi, 14 straipsnio 1 dalies 3 punktu, Kretingos rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Kretingos rajono savivaldybės tarybos 2019 m. rugsėjo 26 d. sprendimu Nr. T2-285 „Dėl Kretingos rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Kretingos rajono savivaldybės tarybos 2021 m. birželio 30 d. sprendimo Nr. T2-223 redakcija), 4.3 papunkčiu, 9 punktu ir atsižvelgdama į Kalniškių bendruomenės centro „Kalniškiai“ 2026 m. spalio 13 d. prašymus „Dėl savivaldybės turto perdavimo pagal panaudos sutartį“ ir „Dėl bendruomenės buveinės adreso registravimo“, Kretingos rajono savivaldybės taryba nusprendžia:
1. Perduoti Kalniškių bendruomenės centrui „Kalniškiai“ (kodas 161745458) panaudos pagrindais neatlygintinai valdyti ir naudotis veikloms, nurodytoms įstatuose, vykdyti 10 (dešimties) metų laikotarpiui, bet ne ilgiau kaip iki nuosavybės teisės panaudos pagrindais valdomo turto perėjimo kitam asmeniui, Kretingos rajono savivaldybei nuosavybės teise priklausantį, šiuo metu Kretingos rajono kultūros centro patikėjimo teise valdomą, ilgalaikį materialųjį turtą – 30,41 kv. m ploto negyvenamąsias patalpas su 2,22 kv. m ploto bendro naudojimo patalpomis, esančiomis Alanto g. 4-4, Kalniškių k., Kartenos sen., Kretingos r. (patalpos plane pažymėtos simboliais 1-12, 1-13, 1-14, 1-18 (1,02 kv. m iš 6,41 kv. m), 1-21 (5,27 kv. m iš 29,26 kv. m), plotas 30,41 kv. m, bendro naudojimo patalpos plane pažymėtos simboliais 1-1, 1-17, 1-20, plotas 2,22 kv. m, unikalus Nr. 5697-1007-2018:0004), kurių įsigijimo vertė – 7165,88 Eur, likutinė vertė 2026-10-31 – 4819,08 Eur.
2. Leisti Kalniškių bendruomenės centrui „Kalniškiai“ (kodas 161745458) registruoti buveinės adresą Kretingos rajono savivaldybei nuosavybės teise priklausančioje negyvenamojoje patalpoje, esančioje Alanto g. 4-4, Kalniškių k., Kartenos sen., Kretingos r. (pastatas plane pažymėtas 1B2p, unikalus Nr. 5697-1007-2018:0004).
3. Įgalioti Kretingos rajono kultūros centro direktorių pasirašyti 1 punkte nurodyto turto panaudos sutartį, perdavimo–priėmimo aktą ir kitus su šiuo pavedimu susijusius dokumentus.
4. Nustatyti, kad šis sprendimas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėdoje) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėdoje) per vieną mėnesį nuo šio sprendimo paskelbimo arba įteikimo suinteresuotam asmeniui dienos.

